
ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Χαρακτηρισμός ως παραδοσιακού τμήματος της πόλεως της Ρόδου 
(περιοχή Νεοχωρίου) και καθορισμός ειδικών όρων και περιορι¬ 
σμών δόμησης. 1 

ΑΠΟΦΑΣΕΙΣ 

Χαρακτηρισμός ως διατηρητέων πέντε (5) κτιρίων που βρίσκονται 
στην περιοχή Εξαρχείων της πόλης της Αθήνας 1) στις οδούς 
Καλλιδρομίου 77 και Κουντουριώτου 32, 2) στις οδούς Θεμι¬ 
στοκλέους 70 και Ανδρέα Μεταξά 32, 3) στην οδό Θεμιστοκλέ¬ 
ους 96, 4) στην οδό Θεμιστοκλέους 98, 5) στην οδό Θεμιστοκλέ¬ 
ους 104, και καθορισμός ειδικών όρων και περιορισμών δόμη¬ 


σης. 2 

ΑΝΑΚΟΙΝΩΣΕΙΣ 

Παρακατάθεση αποζημίωσης ακινήτων που έχουν ρυμοτομηθεί με 
το εγκριμένο ρυμοτομικό σχέδιο του Δήμου Αιγάλεω για τη 
διεύρυνση της Ιεράς οδού από τον Κηφισσό μέχρι Αβέρωφ Μυ- 

στρά (Π.Α. 161/72.). 3 

Γνωστοποίηση παρακατάθεσης αποζημίωσης υπέρ Ευτυχίας συζ. 

Γεωργίου Ορφανού, το γένος Ευστρατίου Φραντζή. 4 

Ειδοποίηση της παρακατάθεσης αποζημίωσης από προσκύρωση. 5 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

, ( 1 ) 

Χαρακτηρισμός ως παραδοσιακού τμήματος της πόλεως της Ρόδου 

(περιοχή Νεοχωρίου) και καθορισμός ειδικών όρων και περιορισμών 

δόμησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 .(παρ. 1). 

2. Την υπ’ αριθ. οικ. 75724/1151/30.12.1983 κοινή απόφαση 
των Τπουργών Προεδρίας Κυβερνήσεως και Χωροταξίας, Οικισμού 
και Περιβάλλοντος (ΦΕΚ 767/Β) και ειδικότερα το άρθρο 5, όπως 
τροποποιήθηκε με την υπ’ αριθ. 28112/356/17.4.1985 όμοια από¬ 
φαση (ΦΕΚ 205/Β/85). 

3. Την από 15.1.86 εισήγηση-έκθεση της Δ/νσης Παραδοσιακών 
Οικισμών και Περιβάλλοντος (Γ7). 

4. Το υπ’ αριθμ. 1/86 π.δ/γμα (ΦΕΚ ΙΑ) και ειδικότερα τα άρθρα 
2 (παρ. 3ζ περίπτ. αα) και 6 αυτού. Το γεγονός ότι κατά τη δημοσίευση 
του ως άνω π. δ/τος εκκρεμούσε στο Υπουργείο ο χαρακτηρισμός ως 
παραδοσιακού τμήματος της Ρόδου. 

5. Την υπ’ αριθ. 144/1986 απόφαση του Δημοτικού Συμβουλίου 
Ρόδου, ότι αποδέχεται τη σχετική έκθεση της Δ/νσης Γ7. 


6. Την υπ’ αριθ. 199/86 γνωμοδότηση του Κεντρικού Συμβουλίου 
Χωροταξίας, Οικισμού και Περιβάλλοντος. 

7. Την υπ’ αριθ. 752/1986 γνωμοδότηση του Συμβουλίου της 
Επικράτειας, με πρόταση του Υπουργού Περιβάλλοντος, Χωροταξίας 
και Δημοσίων Έργων, αποφασίζουμε: 

Άρθρο 1. 

1. Χαρακτηρίζεται ως παραδοσιακό το βόρειο τμήμα της πόλης της 
Ρόδου που ορίζεται βορείως των αξόνων των οδών Παλουκά-Ελ. 
Βενιζέλου-Λεωφ. Δημοκρατίας-Παπάγου-Πλ. Ρίμινι-Πλ. Αλεξάνδρας- 
Μεσαιωνικά τείχη και της θάλασσας (περιοχή Νεοχωρίου) όπως αυτό 
φαίνεται να περικλείεται με κόκκινη γραμμή στα τρία (3) σχετικά 
πρωτότυπα διαγράμματα σε κλίμακα 1:2.000, που έχουν θεωρηθεί 
από τον Προϊστάμενο της Δ/νσης Πολεοδομικών Εφαρμογών με την 
υπ’ αριθ. 87408/1986 πράξη του και που συνοπτικά τους αντίτυπα 
δημοσιεύονται με το παρόν διάταγμα. 

2. Το παραδοσιακό τμήμα της πόλης της Ρόδου, όπως καθορίζεται 
με την παραπάνω παράγρ. 1, ελέγχεται από την Επιτροπή Πολεοδομι- 
κού και Αρχιτεκτονικού Ελέγχου (ΕΠΑΕ). Η Πολεοδομική Υπηρεσία 
διαβιβάζει υποχρεωτικά στην ΕΠΑΕ, το φάκελο οποιουδήποτε θέματος 
που αφορά: ανεγέρσεις, μερική ή ολική κατεδάφιση ετοιμόρροπων ή 
μη κτιρίων, επισκευές, μικροεπισκευές, προσθήκες, αποκαταστάσεις, 
αναστηλώσεις, ανακατασκευές κτιρίων, καθαιρέσεις στοιχείων κτιρίων, 
καθώς και όλα τα θέματα που αφορούν στη χρήση των κτιρίων, των 
οδών (πεζόδρομοι, χώροι στάθμευσης αυτοκινήτων, κ.λπ.) και γενικά 
στους κοινόχρηστους χώρους στο τμήμα αυτό της πόλης, προκειμένου 
η ΕΠΑΕ να γνωμοδοτήσει. 

Ειδικότερα για θέματα χρήσεων των κτιρίων, των οδών και γενικά 
των κοινοχρήστων χώρων απαιτείται και η γνώμη του δήμου. 

3. Οι μελέτες που υποβάλλονται στην ΕΠΑΕ, μπορεί να είναι στο 
στάδιο της προμελέτης. Η ΕΠΑΕ όμως μπορεί να ζητήσει επιπλέον 
και σχέδια οριστικής μελέτης εάν το κρίνει αναγκαίο. Οι προμελέτες 
που υποβάλλονται πρέπει να περιέχουν τουλάχιστον τα παρακάτω στοι¬ 
χεία: 

α) Μια σειρά αρχιτεκτονικών προσχεδίων (κατόψεις, όψεις, τομές). 

β) Τοπογραφικό με ακρίβεια, σε κλίμακα 1:200, με την κατάσταση 
που υπάρχει, τους όρους δόμησης που ισχύουν, τα διαγράμματα κάλυ¬ 
ψης, τα γειτονικά οικόπεδα όπου σημειώνεται ο αριθμός ορόφων των 
υφισταμένων εντός αυτών κτιρίων παλαιών ή νέων, με τον αντίστοιχο 
χαρακτηρισμό τους και ακριβή θέση και διαστάσεις του ακάλυπτου 
χώρου τους, με υπογραφή του αρμόδιου μηχανικού. 

γ) Φωτογραφίες με γενική άποψη της οδού και όλων των όψεων 
του κτιρίου, καθώς και φωτογραφίες όλων των γειτονικών κτιρίων. 

δ) Σε περίπτωση επισκευών ή μικροεπισκευών υποβάλλονται φωτο¬ 
γραφίες γενικές και με λεπτομέρειες όλων των όψεων του κτιρίου ώστε 
να φαίνονται καθαρά όλα τα μορφολογικά στοιχεία. 

ε) Δειγματολόγιο χρωμάτων σε περίπτωση χρωματισμού. 

4. Η ΕΠΑΕ μπορεί κατά την κρίση της να εισηγείται στην αρμόδια 
Δ/νση Γ7'του Υπουργείου Περιβάλλοντος, Χωροταξίας και Δημοσίων 
Έργων και ειδικές προτάσεις ρύθμισης για νεοανεγειρόμενες οικοδομές 
ή προσθήκες κατά παρέκκλιση των κειμένων γενικών και ειδικών 

ΕΦΗΜΕΡΙΣ ΤΗΣ ΚΥΒΕΡΜΗΣΕΩΣ (ΤΕΥΧΟΣ ΤΕΤΑΡΤΟ) 

Αθήνα, 26 Ιανουάριου 1987 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΟΦΑΣΕΙΣ 

Αριθ- 12708/476 (2) 

Χαρακτηρισμός ως διατηρητέων πέντε (5) κτιρίων που βρίσκονται στην 
περιοχή Εξαρχείων της πόλης της Αθήνας 1) στις οδούς Καλλιδρο- 
μίου 77 και Κουντουριώτου 32, 2) στις οδούς Θεμιστοκλέους 70 
και Ανδρέα Μεταξά 32, 3) στην οδό Θεμιστοκλέους 96, 4) στην 
οδό Θεμιστοκλέους 98, 5) στην οδό Θεμιστοκλέους 104, και καθο¬ 
ρισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 3 και 4 (παρ. 2). 

2. Την υπ’ αριθ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και 
Περιβάλλοντος (ΦΕΚ 767/Β) και ειδικότερα το άρθρο 5, όπως τροπο¬ 
ποιήθηκε με την υπ’ αριθ. 28112/356/17.4.1985 όμοια απόφαση 
(ΦΕΚ 205/Β/85). 

3. Την από 2.7.1986 αιτιολογική έκθεση και την από 29.1.1987 
εισήγηση της Δ/νσεως Παραδοσιακών Οικισμών και Περιβάλλοντος 

(Π). 

4. Την από 20.8.1986 απάντηση της Ελένης Σακελλαριάδου και 
την παρέλευση της προθεσμίας που ορίζεται από τις διατάξεις του 
άρθρου 4 παρ. 2 του Ν. 1577/1985 (ΦΕΚ 210/Α) χωρίς να περιέλ¬ 
θουν στη Δ/νση Παραδοσιακών Οικισμών (Γ7) τυχόν αντιρρήσεις των 
λοιπών ενδιαφερομένων, αποφασίζουμε: 

1. Χαρακτηρίζονται ως διατηρητέα (5) κτίρια που βρίσκονται στην 
περιοχή των Εξαρχείων της πόλης της Αθήνας 

1) στις οδούς Καλλιδρομίου αρ. 77 και Κουντουριώτου αρ. 32, 
φερόμενο ως ιδιοκτησία Μιχαήλ Γιαννίρη, 

2) στις οδούς Θεμιστοκλέους αρ. 70 και Ανδρέα Μεταξά αρ. 32, 
φερόμενο ως ιδιοκτησία θεοδώρου Αποστολόπουλου, Μαρίας Γκίκα, 
Ισμήνης Αγραφιώτου, θεοδώρου Πετρόχειλου, Γεωργίου Ζολώτα, 
Μαρίκας Αποστολοπούλου και λοιπών, 

3) στην οδό Θεμιστοκλέους αρ. 96, φερόμενο ως ιδιοκτησία Νικο¬ 
λάου Μισεντζή, 

4) στην οδό Θεμιστοκλέους αρ. 98, φερόμενο ως ιδιοκτησία Εμμα¬ 
νουήλ Κεφαλογιάννη, 


5) στην οδό Θεμιστοκλέους αρ. 104, φερόμενο ως ιδιοκτησία Ελένης 
Σακελλαριάδου, 

όπως αυτά φαίνονται σημειωμένα στο σχετικό πρωτότυπο τοπογρα¬ 
φικό διάγραμμα σε κλίμακα 1:1000 που θεωρήθηκε από τον Προϊστά¬ 
μενο της Δ/νσης Πολεοδομικών Εφαρμογών με την υπ’ αρ. 
12708/1987 πράξη του και που συνοπτικό του αντίτυπο δημοσιεύεται 
με την παρούσα απόφαση γιατί πρόκειται για χαρακτηριστικά δείγματα 
της παραδοσιακής αρχιτεκτονικής και συμβάλλουν στη διατήρηση του 
πολεοδομικού ιστού της περιοχής. 

2. Διατηρητέο χαρακτηρίζεται το αρχικό εκάστοτε κτίριο καθώς και 
οι εναρμονιζόμενες με αυτό μεταγενέστερες προσθήκες, όχι όμως και 
τα πάσης φύσης καθ’ ύψος ή κατ’ επέκταση υπάρχοντα προσκτίσματα 
που οιλλοιώνουν το αρχικό κτίριο. Ο καθορισμός των προσκτισμάτων 
που αλλοιώνουν το αρχικό κτίριο πραγματοποιείται από την Επιτροπή 
Πολεοδομικού και Αρχιτεκτονικού Ελέγχου (ΕΠΑΕ). 

3. Στα χαρακτηριζόμενα ως διατηρητέα κτίρια απαγορεύεται κάθε 
αφαίρεση, (αλλοίωση ή καταστροφή των επιμέρους αρχιτεκτονικών και 
διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκαταστάσεων, 
η ενίσχυση του φέροντα οργανισμού, η εσωτερική διαρρύθμιση καθώς 
και επεμβάσεις για λόγους λειτουργικούς των διατηρητέων κτιρίων 
εφόσον δεν (αλλοιώνεται ο αρχιτεκτονικός χαρακτήρας τους. 

5. Δεν επιτρέπεται η τοποθέτηση φωτεινών ή μη επιγραφών και 
διαφημίσεων σε οποιαδήποτε θέση των κτιρίων. Επιτρέπεται μόνο η 
τοποθέτηση επιγραφών περιορισμένων διαστάσεων που πληροφορούν 
για τυχόν χρήσεις των κτιρίων. 

6. Για οποιαδήποτε επέμβαση στο εξωτερικό και εσωτερικό των 
διατηρητέων κτιρίων, καθώς και για την τοποθέτηση επιγραφών, απαι¬ 
τείται η έγκριση της Επιτροπής Πολεοδομικού και Αρχιτεκτονικού 
Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 3 Φεβρουάριου 1987 

Ο ΥΠΟΥΡΓΟΣ 

ΕΥΑΓΓΕΛΟΣ ΚΟΥΛΟΥΜΠΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. Α1 γ/0/10259 (3) 

Παρακατάθεση αποζημίωσης ακινήτων που έχουν ρυμοτομηθβΐ με το 

εγκριμένο ρυμοτομικό σχέδιο του Δήμου Αιγάλεω για τη διεύρυνση 

της Ιεράς οδού από τον Κηφισσό μέχρι Αβέρωφ Μυστρά (Π.Α. 

161/72.)· 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

’ Εχοντας υπόψη: 

1. Τις διατάξεις του Ν. Δ/τος 17.7.1923 «περί σχεδίων πόλεων, 
κωμών και συνοικισμών του Κράτους και οικοδομής αυτών» (ΦΕΚ 
228/16.8.1923 τ. Α'). 

2. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» (ΦΕΚ 1/1.1.1971 τ.Α'). 

3. Την εξουσιοδοτική απόφαση του Υπουργού ΠΕ.ΧΩ.Δ.Ε. ΕΔ- 
2α/01/159/Φ.2.2.1/16.12.1986 ΦΕΚ 884/17.12.1986 τ.Β\ 

4. Το Π. Δ/γμα 910/1977 ΦΕΚ 305/10.10.1977 τ.Α’ «περί 
Οργανισμού του Υπ. Δημοσίων Έργων». 

5. Τον πίνακα παρακατάθεσης της αποζημίωσης που καθορίστηκε 
με την απόφαση 1076/30.11.76 του Μονομελούς Πρωτοδικείου Αθη¬ 
νών για ακίνητα που ρυμοτομήθηκαν με το εγκριμένο ρυμοτομικό 
σχέδιο του Δήμου Αιγάλεω για τη διεύρυνση της Ιεράς οδού από τον 
Κηφισσό μέχρι Αβέρωφ Μυστρά σύμφωνα με τις ενδείξεις της πράξης 
αναλογισμού 161/72, ειδοποιούμε τα πρόσωπα που έχουν ή αξιώνουν 
εμπράγματα δικαιώματα στα παραπάνω ακίνητα, ότι η αποζημίωση 
των οικοπεδικών εκτάσεων που έχουν ρυμοτομηθεί και των επικειμέ¬ 
νων τους όπως σημειώνονται στα στοιχεία προδικασίας του άρθρου 5 
του Ν. 653/1977, έχει κατατεθεί στο Ταμείο Παρακαταθηκών και 
Δανείων Αθηνών, ύστερα από το συμψηφισμό δικαιωμάτων και υποχρε¬ 
ώσεων που προβλέπει το άρθρο 6 του Ν. 5269/1931 και με την 
έκδοση του γραμματίου παρακαταθήκης 843273/11.2.1987 για συ¬ 
νολικό ποσό 636.000 δραχμών. 

Η παρακατάθεση της παραπάνω αποζημίωσης έγινε υπέρ Καλλιρ¬ 
ρόης Μουσουλή (636.000) δραχ. καΑθα καταβληθεί μόνο στα πρό¬ 
σωπα που θα αναγνωριστούν δικαιούχος με απόφαση του Μονομελούς 
Πρωτοδικείου Αθηνών. 

Η παρούσα να δημοσιευθεί στην Εφημερίδα της Κυβερνήσεως. 
Αθήνα, 23 Φεβρουάριου 1987 
Με εντολή Υπουργού 
Ο Τμηματάρχης Δ1 γ ' 

ΜΑΝΩΛΗΣ ΔΑΣΚΑΛΑΚΗΣ 


Αριθ. 1194 . (4) 

Γνωστοποίηση παρακατάθεσης αποζημίωσης υπέρ Ευτυχίας συζ. Γε¬ 
ωργίου Ορφανού, το γένος Ευστρατίου Φραντζή. 

Ο ΔΗΜΑΡΧΟΣ ΡΟΔΟΥ 

Γνωστοποιεί ότι κατατέθηκε υπέρ της Ευτυχίας συζ. Γεωργίου Ορ¬ 
φανού το γένος Ευστρατίου Φραντζή η αποζημίωση που καθορίσθηκε 
με την 325/1985 απόφαση του Πολυμελούς Πρωτοδικείου Ρόδου για 
ρυμοτομούμενο κτίσμα ιδιοκτησίας της 72, 95 κυβικών μέτρων. 

Το παραπάνω ρυμοτομούμενο κτίσμα ανήκει στη μερίδα ν-166 Γ 
οικοδ. Ρόδου και είναι αυτό που διαλαμβάνει η 9/2.11.1976 πράξη 
αναλογισμού του Πολεοδομικού Γ ραφείου Ρόδου που εγκρίθηκε με τις 
10939/1976 και 10945/1976 αποφάσεις Νομαρχίας Δωδεκανή- 
σου. 

Για την κατάθεση αυτή εκδόθηκε το 21115/8.12.1986 γραμμάτιο 
σύστασης παρακαταθήκης του Γραφείου Παρακαταθηκών Ρόδου του 
Ταμείου Παρακαταθηκών και Δανείων και θα καταβληθεί στο πρόσωπο 
που θα αναγνωρισθεί δικαιούχος με απόφαση του Μονομελούς Πρωτο¬ 
δικείου Ρόδου. 

Ρόδος, 9 Φεβρουάριου 1987 
Η Αντιδήμαρχος 
ΕΥΑΓΓΕΛΙΑ ΦΡΑΡΑΚΗ 

-♦- 

(5) 

Ειδοποίηση της παρακατάθεσης αποζημίωσης από προσκύρωση. 

Ο Αντώνης Τσαχειρίδης του Σάββα και η Άννα σύζ. Ιωάννη Παπα- 
δοποΰλου το γένος Σάββα Τσαχειρίδη, κάτοικοι Βέροιας (πάροδος 
Βουλγαροκτόνου 91), γνωστοποιούν ότι, η με αριθμό 8/1987 από¬ 
φαση του Μον. Πρ, Βέροιας, καθορισθείσα τιμή μονάδας 8.000 δραχ¬ 
μών κατά τ.μ., για αποζημίωση της δυνάμει της 6/1986 πράξης 
ταχτοποίησης και αναλογισμού αποζημίωσης του τμήματος Πολεοδο¬ 
μίας Ν. Ημαθίας έκτασης που απαλλοτριώθηκε λόγω ρυμοτομίας, που 
φέρεται ότι ανήκει στην Ευανθία Ελευθεριάδου - Χρυσανθίδου κάτοικο 
Βέροιας, κατατέθη υπέρ της παραπάνω εικαζόμενης δικαιούχου, στο 
Ταμείο Παρακαταθηκών και Δανείων, (Βέροιας) σύμφωνα με το 
21094/1987 γραμμάτιο συστάσεως Παρακαταθήκης. Ειδικότερα κα¬ 
τατέθηκε το ποσό των 152.000 δραχμών, για ρυμοτόμηση έκτασης 
19 τ.μ. της (II) ιδιοκτησίας της δικαιούχου, που φέρεται με στοιχεία 
14-15-1714 στο τοπογραφικό διάγραμμα της πράξης. 

Βέροια, 9 Φεβρουάριου 1987 
Ο Πληρεξούσιος Δικηγόρος 

ΑΛΕΞΗΣ Κ. ΤΣΑΡΟΥΧΙΔΗΣ 

(Αρ. διπλ. Δημ. Ταμείου Βέροιας 6682763/87). 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



